Jelgavas novada pašvaldības policija atgādina, ka, visiem mājdzīvnieku turētājiem ir saistoši MK noteikumi Nr.266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai”, kā arī MK noteikumi NR.491 “Mājas (istabas) dzīvnieku reģistrācijas kārtība”.

Šie noteikumi nosaka īpašās prasības suņu, kaķu, sesku un citu mājas (istabas) dzīvnieku turēšanai, kā arī to īpašnieka un turētāja **tiesības un pienākumus**.

Policija vērš uzmanību uz to, ka ne visi mājdzīvnieku turētāji ievēro šos noteikumus, salīdzinoši bieži tiek konstatēti pa pagastiem klaiņojoši suņi bez uzliktas kaklasiksnas vai cita aksesuāra, kā arī šo suņu īpašnieki nav nodrošinājuši, lai sunim būtu implantēta mikroshēma (“čipots”) un tas būtu reģistrēts datubāzē līdz sešu mēnešu vecuma sasniegšanai, kā to nosaka MK noteikumi.

Savukārt **kaķis, kas vecāks par sešiem mēnešiem,** var brīvi uzturēties ārpus tā īpašnieka vai turētāja valdījumā vai turējumā esošās teritorijas, ja kaķis **ir sterilizēts,**  kā arī apdzīvotu vietu teritorijā ir jāsavāc sava mājas (istabas) dzīvnieka ekskrementus.

**Par šo noteikumu neievērošanu paredzēta atbildība** Latvijas Administratīvo pārkāpumu kodeksa 106.pantā “Dzīvnieku turēšana, labturības, izmantošanas un pārvaldības prasību pārkāpšana”- izsakot brīdinājumu, vai uzliekot naudas sodu fiziskajām personām no septiņiem līdz trīssimt piecdesmit euro, bet juridiskajām personām no piecpadsmit līdz septiņsimt euro, konfiscējot dzīvniekus vai bez konfiskācijas. Savukārt ja pārkāpums izdarīts atkārtoti gada laikā pēc administratīvā soda uzlikšanas- uzliek naudas sodu fiziskajām personām no piecpadsmit līdz septiņdesmit euro, bet juridiskajām personām- no septiņsimt līdz tūkstoš četrsimt euro, konfiscējot dzīvniekus vai bez konfiskācijas

Kā arī LAPK 107.pantā “Dzīvnieku slēpšana, nereģistrēšana, neidentificēšana (nemarķēšana) un izvairīšanās no to uzskaites- uzliek naudas sodu fiziskajām personām no septiņiem līdz divsimt desmit euro, bet juridiskajām personām- no piecpadsmit līdz trīssimt piecdesmit euro. Par tādiem pašiem pārkāpumiem, ja tie izdarīti atkārtoti gada laikā pēc administratīvā soda uzlikšanas- uzliek naudas sodu fiziskajām personām no divsimt desmit līdz trīssimt piecdesmit euro, bet juridiskajām personām- no trīssimt piecdesmit līdz septiņsimt euro.